CELEX: C2006/310/11
Language: lt
Date: 2006-12-16 00:00:00
Title: Byla C-408/06 2006 m. spalio 5 d. Bundesfinanzhof (Vokietija) pateiktas prašymas priimti prejudicinį sprendimą byloje Landesanstalt für Landwirtschaft, Abteilung Förderwesen und Fachrecht prieš Franz Götz

16.12.2006   
            
            
               LT
            
            
               Europos Sąjungos oficialusis leidinys
            
            
               C 310/6
            
         2006 m. spalio 5 d.Bundesfinanzhof (Vokietija) pateiktas prašymas priimti prejudicinį sprendimą byloje Landesanstalt für Landwirtschaft, Abteilung Förderwesen und Fachrecht prieš Franz Götz
   
   (Byla C-408/06)
   (2006/C 310/11)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   Ieškovė: Landesanstalt für Landwirtschaft, Abteilung Förderwesen und Fachrecht
   
      Atsakovas: Franz Götz
   Prejudiciniai klausimai
   
               1.
            
            
               Ar federalinės žemės įsteigta vadinamoji „pieno kvotų parduotuvė“ („Milchquoten-Verkaufsstelle“), kuri tiekimo referencinius kiekius atlygintinai perduoda pieno gamintojams, yra
               
                           a)
                        
                        
                           žemės ūkio intervencinė agentūra 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (toliau Direktyva 77/388/EEB) 4 straipsnio 5 dalies trečiosios pastraipos ir D priedo 7 punkto prasme (1), vykdanti sandorius dėl žemės ūkio produktų pagal šių produktų rinkos bendro organizavimo taisykles, ar
                        
                     
                           b)
                        
                        
                           parduotuvė Direktyvos 77/388/EEB 4 straipsnio 5 dalies trečiosios pastraipos ir D priedo 12 punkto prasme?
                        
                     
         
               2.
            
            
               Neigiamai atsakius į pirmą klausimą:
               
                           a)
                        
                        
                           Ar tokiomis aplinkybėmis, kaip pagrindinėje byloje, kai valstybėje narėje tiekimo referencinius kiekius atlygintinai perduoda ir valstybinės, ir privačios „pieno kvotų parduotuvės“, tikrinant, ar viešosios teisės reglamentuojamo subjekto turimos „pieno kvotų parduotuvės“ traktavimas kaip neapmokestinamojo asmens „labai iškraipytų konkurenciją“ Direktyvos 77/388/EEB 4 straipsnio 5 dalies antrosios pastraipos prasme, atitinkama geografinė rinka yra valstybės narės nustatyta perdavimo sritis?
                        
                     
                           b)
                        
                        
                           Ar tikrinant, ar valstybinės „pieno kvotų parduotuvės“ traktavimas kaip neapmokestinamojo asmens „labai iškraipytų konkurenciją“, reikia atsižvelgti tik į įprastą — su plotu nesusijusį — perdavimą (kurį atlieka parduotuvė), ar taip pat ir į kitų rūšių — su plotu nenusijusį — perdavimą (kurį atlieka ūkininkai kaip apmokestinamieji asmenys), nors toks perdavimas pasitaiko tik išimtiniais atvejais?
                        
                     
         
      (1)  OL L 145, 1977, p. 1.